b'\n_START_ARTICLE_\nIsolanthis\n_START_PARAGRAPH_\nIsolanthis (Isolanthis: Roman vom Sinken einen Erdteils) je roman o propadu in potopu Pozejdonije (Atlantide). Napisala ga je Celjanka Alma Maksimiljana Karlin. Iz\xc5\xa1el je leta 1936 v nem\xc5\xa1\xc4\x8dini. Razdeljen je na tri dele: Korenina, Rod in Krona.\n_START_SECTION_\nVsebina\n_START_PARAGRAPH_\nStari kralj Nartili, ki je pod Arototecovim vplivom, po\xc4\x8dasi umira. Nasledniki prestola drug za drugim odstopajo ali umirajo. Nekega dne v Atarikitlijevo hi\xc5\xa1o ves pijan prispe njegov bratranec Haparu, naslednik prestola, ki bi tedaj po kraljevi smrti nasledil prestol. Atarikitliju za\xc4\x8dne razlagati, da bi po svojem prihodu na prestol poskrbel, da bi Pozejdoniji zavladal faraon Ramon Ptha, nato pa prevrne vr\xc4\x8d s pivom in skoraj polije dragoceno kroniko. Atarikitli jo ho\xc4\x8de pospraviti, ampak Haparu prepozna dragoceno knjigo in mu jo ho\xc4\x8de iztrgati, a med ruvanjem umre. Pretreseni Atarikitli njegovo truplo skrije. Predzadnji naslednik prestola Etelku se odpove prestou in postane sve\xc4\x8denik. Kmalu po Isolanthisini vrnitvi domov Nartili umre. Na njegov pogreb pride tudi Ramon Ptha, ki se takoj zaljubi v Isolanthis in spoprijateli z Daminophisom. Zlomljeni Atarikitli pade pod Arototecov vpliv in kljub svoji krivdi za Haparujevo smrt postane kralj. Po mnogih prigodah zaljubljeni faraon poskusi ugrabiti Isolanthis in pri tem ubije zakladnika. Arototec ga zasa\xc4\x8di in ga obsodi na smrt z zaprtjem v stolp, Daminophisa (tudi on je ljubil Isolanthis), ki mu je pa pri tem pomagal, pa na izgnanstvo. Ramon Ptha z Izolanthisino pomo\xc4\x8djo (ljubila ga je) pobegne in skupaj z Daminophisom odide v Egipt. Arototec zaradi ljubusumja (celo on ljubi Isolanthis) najame morilca, da bi Ramona Pthaja ubil, sam pa poskusi ukazovati duhovom. Ti se obrnejo proti njemu, vulkana Spe\xc4\x8di in Mol\xc4\x8de\xc4\x8dne\xc5\xbe izbruhneta in Atlantida se potopi. Arototec se pred smrtijo skesa in si prise\xc5\xbee, da bo v naslednjih \xc5\xbeivljenjih svojo mo\xc4\x8d uporabljal le v dobro \xc4\x8dlove\xc5\xa1tva, Daminophis umre zaradi strupa, namenjenega faraonu, njega pa ubije najeti morilec.'